nahid-hub/BLUGE-bengali-wikipedia-section-title-prediction huggingface dataset:
আজকের কিশোর কিশোরীরা আগামী দিনের ভবিষ্যৎ। তাই কিশোর অপরাধের প্রবণতা দেশ, জাতি ও সমাজের ভবিষ্যৎ সম্ভাবনাকে নষ্ট করে দেয়। কিশোর অপরাধের প্রভাবে শিক্ষা প্রতিষ্ঠানের শান্তি-শৃঙ্খলার অবনতি ও শিক্ষার সুষ্ঠু পরিবেশ নষ্ট হয়। শিশু কিশোর দ্বারা রাস্তাঘাটে প্রকাশ্যে ছিনতাই, চাঁদাবাজি, পকেটমারের মতো অপরাধ জনগণের আর্থ-সামাজিক নিরাপত্তায় বিঘ্ন ঘটায়। ছাত্রী অপহরণ, ধর্ষণ, এসিড নিক্ষেপ ইত্যাদি কারণে স্কুল-কলেজগামী ছাত্রীরা নিরাপত্তাহীন হয়ে পড়ে। কিশোর অপরাধের কারণে সমাজে মাদকাসক্তি ও যৌনাচার বেড়ে চলেছে যা সমাজ জীবনে নৈতিক মূল্যবোধের অবক্ষয় ঘটাচ্ছে। এ ছাড়া কিশোরদের দ্বারা পিতা-মাতা ও বয়োজ্যেষ্ঠদের অবাধ্যতা, অশোভন আচরণ, পারিবারিক জীবনে শৃঙ্খলা নষ্ট হচ্ছে। সর্বোপরি কিশোরদের অর্থবহ জীবনকে ধ্বংস করে জাতিকে অন্ধকারাচ্ছন্ন ভবিষ্যতের দিকে ঠেলে দিচ্ছে।

সঠিক অনুচ্ছেদ শিরোনাম কোনটি?
titleA. নেতিবাচক প্রভাব
titleB. কিশোর অপরাধ মোকাবিলার উপায়
titleC. অপরাধী কারা
titleD. বৈশিষ্ট্য
উত্তর: titleA
একাত্তরের ১০ ই আগস্ট, টাঙ্গাইলের কাদের বাহিনী অস্ত্র, গোলাবারুদ ও জ্বালানী সম্বলিত পাকিস্তান সেনাবাহিনীর দুটি জাহাজে আক্রমণ করে। দুটি জাহাজের নাম ছিলো "এসটি রাজন" এবং "এসইউ ইঞ্জিনিয়ার্স এলসি-৩"। সিরাজকান্দিতে যমুনা ও ধলেশ্বরী নদীর অভিসরণ বিন্দুতে তাদের আক্রমণ করা হয়েছিল। সংক্ষিপ্ত লড়াইয়ের পরে কাদেরিয়া বাহিনী বিজয়ী পক্ষ হিসাবে আত্মপ্রকাশ করে। তারা এই অঞ্চলে পাকিস্তান সেনাবাহিনীর সরবরাহকে ক্ষতিগ্রস্থ করে। যুদ্ধটি জাহাজ মারা নামে পরিচিতি পায়। গণপূর্ত বিভাগ যুদ্ধের জায়গার কাছে একটি স্মৃতিসৌধ তৈরি করেছে।

সঠিক অনুচ্ছেদ শিরোনাম কোনটি?
titleA. বিগঠন
titleB. জাহাজমারার যুদ্ধ
titleC. গঠন
titleD. টাঙ্গাইলের স্বাধীনতা
উত্তর: titleB
আলী এও আশংকা করেন যে, তার মৃত্যুর পর মুয়াবিয়া তার স্ত্রীকে বিবাহের প্রস্তাব পাঠাবে, এবং আলীর মৃত্যুর পর উমামার ইদ্দত পূরণ হওয়ার সাথে সাথেই বিবাহের প্রস্তাব পাঠান। তাই উমামা অতি সত্বর মুগীরা ইবনে নাওফালের সাথে বিবাহ বন্ধনে আবদ্ধ হয়ে যান। এই বিয়ের সময় উপস্থিত ছিলেন হাসান ইবনে আলী।

আল মুগীরা ইবনে নাওফাল ঘরে উমামা এক ছেলের মা হন এবং তার নাম রাখেন ইয়াহইয়া। এ জন্য আল মুগীরার ইবনে নাওফালের ডাকনাম হয় আবু ইয়াহইয়া। তবে অনেকে বলেছেন, আল মুগীরার ঘরেও তিনি কোন সন্তানের মা হননি। তারা বলেন, মুহাম্মাদ কন্যাদের মধ্যে একমাত্র ফাতিমা ছাড়া আর কারো বংশধারা অব্যাহত নেই। তারা ধারণা করে আল মুগীরা ইবনে নাওফালঔরসে ইয়াহইয়া নামের এক সন্তানের জন্ম দেন, কিন্তু শিশু কালেই তার মৃত্যু হয়।

সঠিক অনুচ্ছেদ শিরোনাম কোনটি?
titleA. জীবনী
titleB. মুহাম্মাদ এর ভালোবাসা
titleC. মুগীরার ঘরে
titleD. বাল্যকাল
উত্তর: titleC
অসিত কুমার হালদার সারা জীবন এক উদ্দীপক কবি ছিলেন। তিনি কালিদাসের মেঘদূত ("মেঘ রসূল") এবং সংস্কৃতির রীতিমহর (ঋতু চক্র) সংস্কৃত থেকে বাংলায় অনুবাদ করেন। তিনি ওমর খৈয়ামের বারো সহ ভিজ্যুয়াল আর্টসে অসংখ্য কবিতা তুলে ধরেন। বৌদ্ধ ও ভারতের ইতিহাস সম্পর্কিত তার কাজ এই কবিতার অধীন। তিনি বাংলায় বিভিন্ন বইয়ের লেখক, যেমনঃ অজন্তা (অজন্তার গুহাগুলির ভ্রমণকাহিনী), হো-দের গালপো (হও গোত্রের জীবন ও সংস্কৃতি), বাঘ গুহ এবং রামগড় (কেন্দ্রীয় ভারতে বাগ গুহা ও রামগড়ের আরেকটি ভ্রমণব্যবস্থা ইত্যাদি)। সম্প্রতি কলকাতায় লালমতি'তে  অঞ্জন, প্রসেনজিৎ দাশগুপ্ত ও সোমেন পালের দ্বারা লেখাগুলির একটি নতুন অ্যান্টেড সংস্করণ প্রকাশিত হয়েছে। বাগগুয়া ও রামগড়ের অসিত কুমার হালদারের একটি নতুন সমালোচিত সংস্করণটি কলকাতার নিউ এজ পাবলিশার্সের দ্বারা প্রকাশিত হয়েছে, প্রসেনজিৎ দাশগুপ্ত এবং সৌমেন পাল-এর টীকা, সংযোজন এবং ফটোগ্রাফির মাধ্যমে।

সঠিক অনুচ্ছেদ শিরোনাম কোনটি?
titleA. কবিতা
titleB. কাজ
titleC. শ্রদ্ধাঞ্জলি
titleD. কর্মজীবন
উত্তর: titleA
চিত্রগ্রহণের পূর্বে অভিনয় শিল্পীদের নিয়ে চিত্রনাট্য অনুযায়ী মহড়া দেয়া হয়। র‍্যাব সংশ্লিষ্ট চরিত্র সমূহ আত্মস্ত করার জন্য ১৪ থেকে ১৬ নভেম্বর, ২০১৯ সিয়াম, রোশান ও রিয়াজ র‍্যাবের প্রশিক্ষণ স্কুলে প্রশিক্ষণ নেন। ফেসবুকে র‍্যাব-এর পোশাক পরিহিত রিয়াজ ও সিয়ামের 'ফার্স্ট লুক' প্রকাশ হওয়া নিয়ে যমুনা টেলিভিশন প্রতিবেদন প্রকাশ করে। মহরত অনুষ্ঠানের পর ১০ ডিসেম্বর, ২০১৯ হতে চিত্রগ্রহণ শুরুর পরিকল্পনা করা হয়। চলচ্চিত্রের চিত্রগ্রহণ শুরুর পূর্বে সুন্দরবনের দৃশ্যগুলির জন্য দ্বিতীয় বার মহড়া করা হয়। চিত্রগ্রহণের প্রয়োজনে দুবলার চরের ছোট জামতলায় বনদস্যুদের আস্তানা ও জেটি নির্মাণ করা হয়। দৃশ্যধারণের জন্য দুটি বড় জলজাহাজ, সাতটি স্পিডবোট, ছয়টি লঞ্চ, দুটি হেলিকপ্টার ব্যবহার করা হয়েছে।

সঠিক অনুচ্ছেদ শিরোনাম কোনটি?
titleA. কুশীলব
titleB. অভিনয় শিল্পী নির্বাচন
titleC. চিত্রগ্রহণের স্থান নির্বাচন
titleD. প্রাক-নির্মাণ
উত্তর: titleD
১০৬০ সালে রামপাল নগরে বল্লাল সেনের জন্ম হয়। তার পিতা বিজয়সেন গৌড়াধিপতি চন্দ্রসেনের কন্যাকে বিয়ে করেছিলেন। শৈব বরে তার জন্ম হওয়ায় বিজয়সেন পুত্রের নাম রাখেন "বরলাল", পরবর্তীতে "বল্লাল" শব্দটি তারই অপভ্রংশ হয়ে দাঁড়ায়। চৌদ্দ বছর বয়সেই তিনি অস্ত্রবিদ্যায় ও শাস্ত্রবিদ্যায় পারদর্শী হয়ে উঠেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. কৌলীন্য প্রথা
titleC. রাজ্য জয়
titleD. পরবর্তী জীবন
উত্তর: titleA
সম্রাট আকবর টোডরমলের সহায়তায় সব কাগজপত্র পরীক্ষা করে দেখলেন। সন্তুষ্ট হলেন সার্বিকভাবে। স্বাভাবিকভাবেই বাংলার মানুষ তখন আশা পোষণ করলেন যে বাঙালি যুবক কংসনারায়ণকেই নির্বাচিত করা হবে বাংলার সুবেদার পদে। কিন্তু মোগল সম্রাট আকবর বিশিষ্ট দূত মারফত বাঙালি কংসনারায়ণের জন্য পাঠালেন নানা রকম মূল্যবান উপহার, ‘রাজা’ খেতাব এবং সুবে বাংলার দেওয়ানের পদ। মনঃক্ষুণ্ন কংসনারায়ণ সসম্মানে সম্রাটের উপহার ও খেতাব গ্রহণ করলেন, তবে সুবে বাংলার দেওয়ানের পদ প্রত্যাখ্যান করলেন সবিনয়ে।গৌড়ের মহামারীতে মুনেম খাঁর মৃত্যু হইলে, তিনি অস্থায়ীভাবে কিছুকাল সুবেদারী করিয়া গৌড়েশ্বর হইয়াছিলেন। পরে তিনি কেবলমাত্র বঙ্গের দেওয়ান ছিলেন।

সঠিক অনুচ্ছেদ শিরোনাম কোনটি?
titleA. অষ্টধাতুর মূর্তি
titleB. বঙ্গের দেওয়ান ও সুবেদার
titleC. বংশধর
titleD. আফগানদের সাথে বিরোধ
উত্তর: titleB
ভারতীয় মহিলাদের গঠনপ্রকৃতি ও অপেক্ষাকৃত ছোট আকারের ভারতীয় শিশুদের কথা মাথায় রেখে কেদারনাথ এক বিশেষ ধরনের লম্বা ও বক্র প্রসবকালীন ফরসেপ্সের নির্মাণ করেন যা দাসের ফরসেপ্স নামে বিশ্বে প্রচলিত এবং এখনো ভারতে প্রসবকালে বহু ব্যবহৃত হয়ে থাকে। এই ফরসেপ্স অনুরূপ পশ্চিমী যন্ত্রগুলি অপেক্ষা ওজনে হাল্কা ও দৈর্ঘ্যে হ্রস্ব। 

সঠিক অনুচ্ছেদ শিরোনাম কোনটি?
titleA. কর্ম
titleB. গবেষণা মূলক প্রবন্ধ
titleC. পুরস্কার ও সম্মানলাভ
titleD. দাসের ফরসেপ্স
উত্তর: titleD
পাকিস্তানের রাষ্ট্রপতি জুলফিকার আলী ভুট্টোর অনুরোধে পাকিস্তানের সুপ্রিম কোর্ট ভারত-পাকিস্তান যুদ্ধ পরবর্তী সময়ে ১৯৭১ সালের ডিসেম্বর মাসে এই কমিশন গঠন করে। এই কমিশনকে "গণহত্যা এবং ভারত-পাকিস্তান যুদ্ধের পারিপার্শ্বিক সকল ঘটনা এবং অবস্থার পুর্নাঙ্গ প্রতিবেদন তৈরি" এবং সেই সঙ্গে "পূর্ব হাইকমান্ডের কমান্ডার কোন অবস্থায় আত্মসমর্পণ করে" সেটাও খতিয়ে দেখার দায়িত্ব দেয়া হয়। এবং সেই সঙ্গে পশ্চিম পাকিস্তান এবং ভারতের মধ্যে জম্মু এবং কাশ্মীরে যুদ্ধ নিয়েও প্রতিবেদন দিতে বলা হয়। এই কমিশন গঠন করা হয় ডিসেম্বর ১৯৭১ সালে পাকিস্তানের তৎকালীন বাংগালি বংশভুত প্রধান বিচারপতি হামুদুর রহমানকে প্রধান করে। 


সঠিক অনুচ্ছেদ শিরোনাম কোনটি?
titleA. ঐতিহাসিক পটভূমি
titleB. সুপারিশ
titleC. কমিশন গঠন
titleD. সম্পূরক প্রতিবেদন
উত্তর: titleC
ডক্টর অ্যালেক্সিয়া ম্যাসালিনের পিএইচডি থিসিসে তিনি  সংশ্লেষণ কার্নেলের ব্যাপারে গবেষণা করেন। তিনি একটি ক্ষুদ্র ইউনিক্স কার্নেল ব্যবহার করে একটি স্ব-পরিবর্তনশীল কোড তৈরি করেন। এটি স্ট্রাকচার্ড প্রোগ্রামিং ভাষা এবং অবজেক্ট ওরিয়েন্টেড উভয় ভাষাতেই করা যায়। তার এই কোডটি সহজেই বিভিন্ন অবজেক্ট তৈরি করতে পারতো, যেমন ফাইল হ্যান্ডেলার।

এই সংশ্লেষণ কার্নেলটি অত্যন্ত দ্রুতগতির ছিল, কিন্তু এটি সম্পূর্ণরূপে অ্যাসেম্বলি ভাষায় লেখা হয়েছিল। ফলে এটি আর অন্য কোন ভাষায় অপটিমাইজ করতে না পারায়, এটি তেমন জনপ্রিয় হয়নি। যাইহোক, এটি একটি বিষয় প্রমাণ করেছিল যে, স্ব-পরিবর্তনশীল কোড যেকোনো মধ্য স্তর কিংবা উচ্চ স্তরের প্রোগ্রামিং ভাষায় লিখা সম্ভব। এতে করে আরও সহজেই খুব দ্রুতগতির বিভিন্ন অপারেটিং সিস্টেম অথবা প্রোগ্রাম তৈরি করা যাবে।

পল হাবার্লি এবং ব্রুস কার্শ স্ব-পরিবর্তনশীল কোডের প্রান্তিকীকরণের বিরোধিতা করেন। তাদের মতে এতে করে বিভিন্ন অপারেটিং সিস্টেম অথবা প্রোগ্রাম তৈরিতে খরচের পরিমান বৃদ্ধি পাবে।


সঠিক অনুচ্ছেদ শিরোনাম কোনটি?
titleA. অপারেটিং সিস্টেম
titleB. ক্যাশ এবং স্ব-পরিবর্তনকারী কোডের মিথষ্ক্রিয়া
titleC. ছদ্মবেশ হিসাবে ব্যবহার
titleD. ম্যাসালিন এর সংশ্লেষণ কার্নেল
উত্তর: titleD
ইন্ডিয়ান মিলিটারি একাডেমিতে সামরিক প্রশিক্ষণ বা ক্যাডেটশিপ শেষ করার পরে, ১৯৩৭ সালের ১৫ ই জুলাই থেকে তাঁকে বিশেষ তালিকায় আনুষ্ঠানিকভাবে সেকেন্ড লেফটেন্যান্ট হিসাবে কমিশন দেওয়া হয়। তারপরে তিনি এক বছরের জন্য প্রথম ব্যাটালিয়ন নর্থাম্পটনশায়ার রেজিমেন্টের সাথে যুক্ত ছিলেন এবং ১৯৩৮ সালের আগস্টে ১৬শ লাইট ক্যাভালরিতে যোগ দেন। উত্তর পশ্চিম সীমান্তে কিছু পরিশ্রমের পরে, যখন দ্বিতীয় বিশ্বযুদ্ধ শুরু হয়েছিল, তখন তিনি স্বেচ্ছাসেবীর জন্য সক্রিয়ভাবে বিদেশে যাওয়ার জন্য যে কোনও অশ্বারোহী রেজিমেন্টকে ফ্রন্টে প্রেরণ করা হয়েছিল, এবং তাই তাকে স্কিনারের ঘোড়ায় স্থান দেওয়া হয়েছিল। এরপরে তিনি ১৯৪০ থেকে ১৯৪২ সাল পর্যন্ত সোমালিয়া, মধ্য প্রাচ্য এবং উত্তর আফ্রিকাতে দায়িত্ব পালন করেছিলেন, প্রথমে ক্যাপ্টেনকে পদোন্নতি দিয়েছিলেন এপ্রিল - জুলাই ১৯৪১, তার পরে ১৯৪২ সালের ডিসেম্বরে তার পিতার মৃত্যুর আগ পর্যন্ত সাময়িক মেজর হিসাবে পদক্ষেপ গ্রহণের পরে, তিনি পাঞ্জাবে তার রাজনৈতিক পদ গ্রহণের জন্য সামরিক চাকরি ছেড়ে দেন। অবসরের পরে তাকে মেজর পদমর্যাদায় নিয়মিত করা হয়।

সঠিক অনুচ্ছেদ শিরোনাম কোনটি?
titleA. পটভূমি
titleB. প্রাথমিক রাজনৈতিক জীবন
titleC. প্রথম সামরিক ক্যারিয়ার
titleD. পরবর্তী জীবন
উত্তর: titleC
১৯১৪ সালে পুলিশ তাকে কলকাতায় গ্রেপ্তার করে বরিশাল ষড়যন্ত্র মামলার আসামিরূপে আন্দামানে সেলুলার জেলে পাঠায়। পুলিনবিহারী দাস এবং তিনি উভয়েই ছিলেন অনুশীলন সমিতির প্রথম যুগের নেতা যারা সেলুলার জেলে বন্দি ছিলেন। ত্রৈলোক্যনাথ ১৯২৪ সালে জেল থেকে মুক্তি পান।

মুক্তির পর দেশবন্ধু চিত্ত রঞ্জন দাশের পরামর্শে দক্ষিণ কলকাতা জাতীয় বিদ্যালয়ের দায়িত্ব গ্রহণ করেন। ১৯২৭ সালে গ্রেপ্তার হয়ে বার্মার মান্দালয় জেলে প্রেরিত হন। ১৯২৮ সালে তাকে ভারতে এনে নোয়াখালী হাতিয়া দ্বীপে অন্তরীণ করে রাখা হয়। ঐ বছরই মুক্তি পেয়ে উত্তর ভারতে যান এবং চন্দ্রশেখর আজাদ প্রমুখের সংগে হিন্দুস্তান রিপাবলিকান আর্মিতে যোগ দেন। পরে বিপ্লবী দলের আদেশে বার্মার বিপ্লবীদের সংগে যোগাযোগের উদ্দেশ্যে বার্মায় যান। ১৯২৯ সালে লাহোর কংগ্রেসে যোগ দেন। ১৯৩০ সালে গ্রেপ্তার হয়ে ১৯৩৮ সালে মুক্তি পান।

সঠিক অনুচ্ছেদ শিরোনাম কোনটি?
titleA. জন্ম ও শিক্ষাজীবন
titleB. সুভাষ চন্দ্র বসু এবং দ্বিতীয় বিশ্বযুদ্ধে কাজ
titleC. পাকিস্তানকালীন কর্মজীবন
titleD. আন্দামান জেল
উত্তর: titleD
১৯২১ সালে তারই ‌উদ্যোগে তার স্কুলের ছেলেরা অসহযোগ আন্দোলনে যোগ দেয়। এই আন্দোলন প্রত্যাহার করা হলে তিনি বিপ্লবী আন্দোলনকে জোরদার করার জন্য সচেষ্ট হন। একবার বিপ্লবীদের জন্য অর্থ সংগ্রহের উদ্দ্যেশ্যে আসাম-বাংলা রেলওয়ে কোম্পানীর অর্থ লুঠ করার সময় তিনি ও তার সঙ্গীরা পুলিসকে পরাভুত করে পাহাড়ে পালিয়ে যান। ১৯২৪ সালে বিপ্লবী কাজকর্মের জন‌্য গ্রেপ্তার হয়ে চার বছর কারাগারে থাকেন। জেল থেকে ছাড়া পেয়ে তিনি ব্যয়ামাগার স্থাপন করে বিপ্লবী সংগঠনকে শক্তিশালী করার জন্য ও তরুণদের দলে আনার জন্য সচেষ্ট হন। তার এই অক্লান্ত পরিশ্রম, সংগঠননৈপুণ্য ও পরিকল্পনা চট্টগ্রাম অস্ত্রাগার আক্রমণকে অনেকাংশে সফল করে তোলে। ঐ সময় চট্টগ্রাম শহর চারদিনের জন্য বৃটিশশাসনমুক্ত ছিল।ফেনী স্টেশনে ধরা পড়ার উপক্রম হলে অনন্ত সিংহ সাহসিকতার সাথে দুই হাতে গুলি চালিয়ে পুলিশ বাহিনীকে একাকী ছত্রভঙ্গ করেন ও কয়েকজন সহকর্মী সহ সেখান থেকে পালিয়ে এসে ফরাসী অধিকৃত চন্দননগরে আশ্রয় নেন। তার অন্যান্য সহকর্মীদের বিচার ও জেলে নির্যাতনের সংবাদে বিচলিত হয়ে কলিকাতা পুলিশ কমিশনারের কাছে এসে আত্মসমর্থন করেন। তিনি জেলের ভিতর সুড়ঙ্গ তৈরি করে বিস্ফোরক দিয়ে জেল উড়িয়ে দেওয়ার পরিকল্পনা করেছিলেন, যদিও ডিনামাইট পাতার সময় পুলিশের হাতে ধরা পড়েছিলেন। এই ঘটনার ফলে সরকার ভীত হয়ে বিপ্লবীদের সঙ্গে আলোচনায় বসতে বাধ্য হয়। অনেকের মতেই এই আলোচনার ফলেই চট্টগ্রাম অস্ত্রাগার লুন্ঠনের মামলায় কারও ফাঁসি হয়নি। বিচারে অনন্ত সিং-এর এবং অন্য এগারজনের দ্বীপান্তর হয়। ১৯৩২ সালে আন্দামান সেলুলার জেলে অনশন ধর্মঘট শুরু হলে রবীন্দ্রনাথ, গান্ধীজী প্রমুখের চেষ্টায় বন্দীদের আন্দামান থেকে স্বদেশে ফিরিয়া আনা হয়। অনন্ত সিং ১৯৪৬ সালে মুক্তিলাভ করেন। উল্লেখ্য, তার বিপ্লবী কর্মকান্ডে সহায়তা করার জন্য তার জ্যেষ্ঠা ভগিনী ইন্দুমতী সিংহও জেল খেটেছেন।

সঠিক অনুচ্ছেদ শিরোনাম কোনটি?
titleA. চট্টগ্রাম অস্ত্রাগার লুন্ঠন মামলায় যাবজ্জীবন দণ্ডপ্রাপ্ত বিপ্লবীগণ
titleB. বিপ্লবী কর্মকান্ড
titleC. মৃত্যু
titleD. রচনা
উত্তর: titleB
লর্ড কার্জনের নেওয়া সিদ্ধান্ত অনুসারে বাংলার সুবৃহৎ প্রদেশটি দ্বিখণ্ডিত করা হয় ১৯০৫ সালের অক্টোবর মাসে। চট্টগ্রাম বিভাগ, ঢাকা বিভাগ ও রাজশাহী বিভাগ সহ মালদহ জেলা, পার্বত্য ত্রিপুরা, সিলেট ও কুমিল্লা বঙ্গপ্রদেশ থেকে বিচ্ছিন্ন করে অন্তর্ভুক্ত করা হয় নবগঠিত পূর্ববঙ্গ ও আসাম প্রদেশে। ছোটনাগপুর অঞ্চলের পাঁচটি হিন্দিভাষী রাজ্য চং ভাকর, কোরিয়া, সিরগুজা, উদয়পুর ও যশপুর বঙ্গপ্রদেশ থেকে বিচ্ছিন্ন করে মধ্যপ্রদেশে যুক্ত করা হয়। আবার সম্বলপুর ও পাঁচ ওড়িয়া রাজ্য বামরা, রাইরাখোল, সোনপুর, পাটনা ও কালাহান্ডি মধ্যপ্রদেশ থেকে বিচ্ছিন্ন করে বঙ্গপ্রদেশের সঙ্গে যুক্ত করা হয়। বঙ্গপ্রদেশের অন্তর্ভুক্ত হয় ৩৩টি জেলা। এগুলি হল – বর্ধমান, বীরভূম, বাঁকুড়া, অবিভক্ত মেদিনীপুর জেলা, হুগলি, হাওড়া, অবিভক্ত ২৪ পরগনা জেলা, কলকাতা, নদিয়া, মুর্শিদাবাদ, অবিভক্ত যশোর জেলা, অবিভক্ত খুলনা জেলা; বিহারের পটনা, গয়া, সাহাবাদ, সরন, চম্পারণ, মজঃফরপুর, দারভাঙ্গা, মুঙ্গের, ভাগলপুর, পুর্ণিয়া, সাঁওতাল পরগনা, পান, হাজারিবাগ, রাঁচি, পালামৌ, মানভূম, সিংভূম; উড়িষ্যার কটক, বালেশ্বর, অঙ্গুল, সম্বলপুর ও কন্ধমল জেলাসমূহ। এছাড়া দেশীয় রাজ্য সিক্কিম এবং উড়িষ্যা ও ছোটনাগপুরের সহরাজ্যগুলিও বঙ্গপ্রদেশের অন্তর্ভুক্ত হয়।

এই বিভাজনের সিদ্ধান্তটি ছিল অত্যন্ত বিতর্কিত। কারণ এর ফলে হিন্দুরা বঙ্গপ্রদেশে ও মুসলমানেরা পূর্ববঙ্গ ও আসাম প্রদেশে সংখ্যাগরিষ্ঠতা লাভ করে। এই সিদ্ধান্তের বিরুদ্ধে ব্যাপক গণ-আন্দোলন শুরু হয়। কেউ কেউ এটিকে ‘ডিভাইড অ্যান্ড রুল’ বা বিভাজন ও শাসননীতির ঘৃণ্য প্রয়োগ মনে করেন। আবার কলকাতা-কেন্দ্রিক বাঙালি সম্প্রদায়, যাঁরা বাংলাকে দুটি সরকারে বিভক্ত করার বিরোধী ছিলেন এবং অখণ্ড বাংলার শক্তি, সমৃদ্ধি ও ঐক্যে বিশ্বাস করতেন তারাও এর তীব্র বিরোধিতা করেন। আন্দোলন ১৯০৬-০৯ সময়কালে এতটাই তীব্র আকার নেয় যে ভারত ও প্রাদেশিক শাসকদের দৃষ্টি তার প্রতি আকৃষ্ট হয়। ১৯১২ সালে এই বিভাজনের সিদ্ধান্ত প্রত্যাহৃত হয়। এই বছরেই বাংলা থেকে বিহার ও উড়িষ্যা বিচ্ছিন্ন হয় এবং পরে বিহার প্রদেশ ও উড়িষ্যা প্রদেশ স্থাপিত হয়। প্রথমটির রাজধানী হয় পটনা ও দ্বিতীয়টির কটক। এই বিভাজনটিই স্থায়ী হয়েছিল।

এই সর্বশেষ বিভাজনের ফলে নাম ব্যতীত বাংলা প্রেসিডেন্সির আর কিছুই অবশিষ্ট থাকে না। ১৯১৯ সালে মন্টেগু-চেমসফোর্ড সংস্কার সাধিত হলে ভারতে যে প্রাদেশিক শাসনব্যবস্থা চালু হয়, তার ফলে এই নামটিও অবলুপ্ত হয়।

সঠিক অনুচ্ছেদ শিরোনাম কোনটি?
titleA. বঙ্গভঙ্গ ১৯০৫
titleB. নামকরণ
titleC. দ্বৈত শাসন (১৯২০-৩৭)
titleD. প্রাদেশিক স্বায়ত্তশাসন
উত্তর: titleA
হাবিলদার জোগিন্দর সিং ১৮ বছর বয়সে ৩০ নভেম্বর ১৯৪০-এ ভারতীয় সেনাবাহিনীতে ভর্তি হয়েছিলেন। সামরিক প্রশিক্ষণ শেষ করার পরে, তিনি ২ শিখ রেজিমেন্টে নিয়োগ পেয়েছিলেন। সেনা শিক্ষার সময় তিনি ভারতীয় সেনা ও মানচিত্র পাঠ্য কোর্সে প্রথম শ্রেণি লাভ করেন। তিনি ইঞ্জিনিয়ার প্লাটুন কমান্ডার কোর্সেও যোগ দিয়েছিলেন এবং 'বিওয়াই' গ্রেডিং পেয়েছিলেন। তাঁর কাজের সময় তিনি গ্রিস এবং আফ্রিকার মতো বিভিন্ন জায়গায়ও দায়িত্ব পালন করেছিলেন। 

সঠিক অনুচ্ছেদ শিরোনাম কোনটি?
titleA. জীবনের প্রথমার্ধ
titleB. অশোক চক্র পুরষ্কার প্রাপ্ত
titleC. সামরিক ক্যারিয়ার
titleD. নাগা পাহাড়ের সংগ্রাম
উত্তর: titleC
২০১৬ সালের ৩০ নভেম্বর, আজারবাইজানের রাষ্ট্রপতির জিবুতি সফরের সময়, আজারবাইজান এয়ারলাইনস এবং জিবুতি এয়ারলাইনস এর মাঝে, সমন্বয় বাড়ানোর উপর একটি সমঝোতা স্মারক সাক্ষরিত হয়। এছাড়াও, বাকু-জিবুতি মালবাহী বিমান চালুর জন্য একটি চুক্তি সাক্ষরিত হয় এবং এর পাশাপাশি এই ব্যাপারে আজারবাইজান এয়ারলাইনস ও জিবুতি এয়ারলাইনস এর মধ্যে যুগ্ম পরিবহন কোম্পানি গঠনের সিদ্ধান্ত হয়।

সঠিক অনুচ্ছেদ শিরোনাম কোনটি?
titleA. বেসামরিক বিমান চলাচলে অংশীদারিত্ব
titleB. আন্তঃসংসদীয় সম্পর্ক
titleC. খোজালি গণহত্যার স্বীকৃতি
titleD. ত্রাণকাজে অংশীদারিত্ব
উত্তর: titleA
২০১১ সালে, বাংলাদেশ ও জর্ডান কৃষি সহযোগিতা সম্পর্কিত একটি সমঝোতা স্মারকে স্বাক্ষর করেছে। সমঝোতা স্মারক অনুসারে, দু'দেশ "বৈজ্ঞানিক উপকরণ এবং তথ্য এবং কৃষি বিজ্ঞান ও প্রযুক্তি, ক্ষেত্র পর্যায়ের সম্প্রসারণ, কৃষি উত্পাদন এবং কৃষি প্রক্রিয়াকরণ ক্ষেত্রে বিজ্ঞানী ও প্রকৌশলীদের পরিদর্শন বিনিময় করবে।" এই সমঝোতা চুক্তির আওতায় বাংলাদেশ ও জর্ডান এই খাতে সহযোগিতা সহজ করার জন্য উভয় দেশের বিশেষজ্ঞদের সমন্বয়ে একটি যৌথ ওয়ার্কিং গ্রুপ গঠনের পরিকল্পনা করেছে।

সঠিক অনুচ্ছেদ শিরোনাম কোনটি?
titleA. অর্থনৈতিক সম্পর্ক
titleB. কৃষি বিষয়ক সম্পর্ক
titleC. জর্ডানে বাংলাদেশি শ্রমজীবী
titleD. ইতিহাস
উত্তর: titleB
একই সময়ে বাংলায় যতীনের দলের আক্রমণের সময় আন্দামান দ্বীপপুঞ্জের পেনাল কলোনিতে জার্মান আক্রমণের পরিকল্পনা করা হয়েছিল। এটি করার কথা ছিল পূর্ব ভারত থেকে থেকে উত্থাপিত একটি জার্মান স্বেচ্ছাসেবক বাহিনীর যার রাজনৈতিক বন্দীদের মুক্তি করে তাদের দ্বারা একটি অভিযাত্রিক বাহিনী তৈরি করবে যারা ভারতীয় উপকূলকে হামলা করবে। এই পরিকল্পনাটি প্রস্তাব করেছিলন বাতাভিয়াস্থ জার্মান আবাদকারি ভিন্সসেন্ট ক্রাফট, যিনি ফ্রান্সে যুদ্ধে আহত হয়ে ছিলেন। ইন্ডিয়া কমিটির সাথে আলোচনা করার পর বৈদেশিক দফতর এই পরিকল্পনাটি অনুমোদন করেছিলেন, এবং ১৯১৫ সালের বড়দিনকে আক্রমণের দিন ঠিক করে সাবেক নৌ-কর্মকর্তা ভন মুলের অধিনায়কত্বে ১০০ দলের একটি জার্মান বাহিনী গঠন করা হয়েছিল। নিপিং আন্দামান দ্বীপপুঞ্জে অস্ত্র পাঠানোরও পরিকল্পনা করেছিলেন।তবে, ভিন্সসেন্ট ক্রাফট ছিল একজন ডাবল এজেন্ট যে ব্রিটিশ গোয়েন্দাদের কাছে জার্মান প্ল্যান ফাঁস করে দিয়েছিল। তার ভুয়া প্লানও ব্যাকেটের কাছে "অরেন" ফাঁস করে দেয় , কিন্তু পর পর ইন্দো-জার্মান পরিকল্পনার ব্যার্থতার দরুন, নিপিং ও বার্লিন কমিটির পরামর্শে এই আক্রমণের পরিকল্পনা ত্যাগ করা হয়েছিল।

সঠিক অনুচ্ছেদ শিরোনাম কোনটি?
titleA. আন্দামান
titleB. যতীন মুখার্জির মৃত্য
titleC. পটভূমি
titleD. ১৯১৫ এর শরত কাল
উত্তর: titleA
২০১২ সালের গুজরাট বিধানসভা নির্বাচনে মোদী মণিনগর বিধানসভা কেন্দ্র থেকে ৮৬,৩৭৩ ভোটের বড় ব্যবধানে জয়লাভ করেন। এই নির্বাচনে ভারতীয় জনতা পার্টি ১৮২টি আসনের মধ্যে ১১৫টি দখল করলে মোদী চতুর্থ বার মুখ্যমন্ত্রীর দায়িত্ব গ্রহণ করেন। পরে উপনির্বাচনে ভারতীয় জনতা পার্টি আরো চারটি আসন দখল করতে সমর্থ হয়। ২০১৪ খ্রিষ্টাব্দে ২০১৪ খ্রিষ্টাব্দে অনুষ্ঠিত ভারতের লোকসভা নির্বাচনে একক সংখ্যাগরিষ্ঠতা লাভের পর 
ভারতীয় জনতা পার্টির প্রধানমন্ত্রী পদপ্রার্থী নরেন্দ্র মোদী ২১শে মে গুজরাটের মুখ্যমন্ত্রি পদ থেকে ইস্তফা দেন এবং পরবর্তী মুখ্যমন্ত্রী হিসেবে আনন্দীবেন পটেলকে বেছে নেওয়া হয়।

সঠিক অনুচ্ছেদ শিরোনাম কোনটি?
titleA. চতুর্থ মেয়াদ (২০১২–২০১৪)
titleB. প্রথম মেয়াদ (২০০১-২০০২)
titleC. ২০০২ সালের গুজরাট দাঙ্গা
titleD. ২০০২ সালের নির্বাচন
উত্তর: titleA
ল্যাঙ্কাশায়ার লীগে প্রথমে নেলসন ও পরবর্তীতে পূর্ব ল্যাঙ্কাশায়ারের পক্ষে খেলেন। এরপর লঞ্চেস্টনে স্থানান্তরিত হন। তাসমানিয়ায় নর্দার্ন তাসমানিয়ান ক্রিকেট অ্যাসোসিয়েশনে কোচের দায়িত্ব পালন করেন। ১৯৭৪ সালের পূর্ব পর্যন্ত ল্যাঙ্কাশায়ার লীগে অংশগ্রহণ করেছিলেন নীল হক। ১৯৭৪ সালে অ্যাডিলেডে ফিরে আসেন। সেখানে তিনি ক্রীড়া সাংবাদিকতা ও ক্রিকেট ধারাভাষ্যকারের দায়িত্ব পালন করেন।

জুলাই, ১৯৮০ সালে কিছু চিনাবাদাম খান যা তার গলায় আটকে যায়। ফলশ্রুতিতে অস্ত্রোপচারের প্রয়োজন পড়ে। এ সময়ে জীবাণুর আক্রমণ ঘটে ও দেহের সর্বত্র ছড়িয়ে পড়ে। পরবর্তী দুই বছরে বারোবার হৃদযন্ত্রে বিকল হওয়াসহ গ্যাংগ্রিন হয়। ক্রমবর্ধমান চিকিৎসার খরচ নির্বাহের জন্য ইংল্যান্ডে তার কিছু ক্রিকেট স্মারক উপহার বিক্রয়ের চেষ্টা চালান। দূর্ভাগ্যবশতঃ সতীর্থ ক্রিকেট লেখক এগুলো বিক্রয় করে আত্মসাৎ করেন ও জানান যে, পরিবহনকালে এগুলো বিনষ্ট হয়ে গেছে।

সঠিক অনুচ্ছেদ শিরোনাম কোনটি?
titleA. ল্যাঙ্কাশায়ার লীগে অংশগ্রহণ
titleB. অবসর
titleC. ঘরোয়া ক্রিকেট
titleD. ব্যক্তিগত জীবন
উত্তর: titleA
বীরভূম-বর্ধমান জেলার সীমান্ত বরাবর বয়ে চলা অজয় নদের ধারে কেন্দুলি গ্রাম। এখানেই ছিল রাজা লক্ষ্মণ সেনের সভাকবি জয়দেবের নিবাস। রাধাগোবিন্দের মন্দির সহ কেন্দুলিতে জয়দেবের স্মৃতিধন্য বহু দ্রষ্টব্য থাকলেও কেন্দুলির সব চেয়ে বড় পরিচয় পৌষ সংক্রান্তির মেলা, যাকে কেন্দ্র করে কেন্দুলির কথা আজ দেশের সীমানা ছাড়িয়েছে। প্রাচীনত্ব ও জনপ্রিয়তার নিরিখে এ মেলা আজ দেশের অন্যতম প্রধান মেলা হিসেবে পরিগণিত হয়। এই একবিংশ শতকেও সমাগম হয় লক্ষাধিক মানুষের। ঐতিহাসিকদের মতে গঙ্গাবোধে অজয়ে মকরস্নান উপলক্ষেই এই মেলার সূচনা হয়েছে সুদূর অতীতে। পরে তার সঙ্গে জয়দেবীয় ঐতিহ্যধারা যুক্ত হয়ে হয়েছে জয়দেবের মেলা।

সঠিক অনুচ্ছেদ শিরোনাম কোনটি?
titleA. যোগাযোগ
titleB. ইতিহাস
titleC. বাউল গান
titleD. পুণ্যস্নান
উত্তর: titleB
পুরুষদের মধ্যে প্রস্টেট ক্যান্সার খুবই সাধারন। প্রস্টেট গ্রন্থির মধ্যে কোষগুলো যখন অনিয়ন্ত্রিতভাবে বাড়তে শুরু করে তখনই ক্যান্সার হতে পারে। সাধারণত ৫০ বছরের পর পুরুষদের প্রস্টেট ক্যান্সারে আক্রান্ত হওয়ার ঝুঁকি বেশি। এর চাইতে কম বয়সেও প্রস্টেট ক্যান্সার হতে পারে, কিন্তু সেটা সচরাচর দেখা যায় না। বয়স যতো বাড়তে থাকে, প্রস্টেট ক্যান্সারে আক্রান্ত হওয়ার ঝুঁকি ততোই বেড়ে যায়। পরিবারের কারো যদি (ভাই কিংবা বাবার) প্রস্টেট ক্যান্সার থাকে তাহলেও ঝুঁকির সম্ভাবনা বেড়ে যায় অনেকখানি।

প্রস্টেট ক্যান্সার হলে আগে যেসব লক্ষণ বলা হয়েছে সেগুলোর সাথে আরো যেসব লক্ষণ দেখা দিতে পারে:

ক্যান্সার পরীক্ষার জন্য সবগুলো উপসর্গের জন্য অপেক্ষা করার প্রয়োজন নেই। কারণ বেশিরভাগ সময়েই প্রস্টেট ক্যান্সারের প্রাথমিক পর্যায়ে কোনো লক্ষণ দেখা যায় না। প্রস্টেট খুব ছোট একটা অঙ্গ হওয়ায় খুব বড় কোন ধরেনর লক্ষণ বুঝতে পারা যায় না। তাই উপরের উপসর্গগুলোর এক বা একাধিক যদি দেখা যায় তাহলে দেরি না করে ডাক্তারের কাছে পরীক্ষার জন্য যাওয়া উচিত।

সঠিক অনুচ্ছেদ শিরোনাম কোনটি?
titleA. পিএসএ টেস্ট
titleB. প্রস্টেট সমস্যা
titleC. প্রস্টেট ক্যান্সার
titleD. ইউরোফ্লোমেট্রি
উত্তর: titleC
বাণিজ্যিক পত্রিকা "ক্যাটারার এবং হোটেলকিপারের" একটি সমীক্ষা অনুসারে, ১৯৮০ সালের দশকের ব্রিটিশ রেস্টুরেন্টে সর্বাধিক জনপ্রিয় ডিনার মেনুটি ছিল স্টেক: পার্বন ককটেল, স্টেক এবং ব্ল্যাক ফরেস্ট গেটু।

হেরফোর্ড বা অ্যাবেডিন অ্যাঙ্গাসের মত গবাদি পশুর সংখ্যা ১৭০০-এর দশকের শেষের দিকে এবং কয়েক হাজার কৃষক দ্বারা নিবন্ধিত গবাদিপশুর থেকে সংখ্যা বাড়িয়ে চলছে। মহিষ, যারা সারাবছর বাইরে বাস করে, এরা প্রাকৃতিক বাসস্থানে ধীরে ধীরে বৃদ্ধি পায়, পরিণামে একটি কোমল মাংস উৎপন্ন করে। যুক্তরাজ্যে বছরে প্রায় ২,২০০,০০০ গবাদিপশু গরুর মাংসের জন্য যবেহ করা হয়।

সঠিক অনুচ্ছেদ শিরোনাম কোনটি?
titleA. লেম্ব স্টেক
titleB. উৎপাদন
titleC. পোর্ক স্টেক
titleD. যুক্তরাজ্য
উত্তর: titleD
মুছলিম শিক্ষা ও সাহিত্য বিস্তারে খানবাহাদুর আহ্‌ছানউল্লা এর আর একটি গুরুত্বপূর্ণ পদক্ষেপ 'মখদুমী লাইব্রেরী ও আহ্‌ছানউল্লা বুক হাউজ লিমিটেড' প্রতিষ্ঠা। মখদুমী লাইব্রেরীর উৎসাহ ও উদ্দীপনায় অনেক মুছলমান লেখক সৃজনশীল লেখার প্রতি আগ্রহী হয়ে ওঠে। বহু সাহিত্যিক, লেখক, কবি এই লাইব্রেরীর সাথে সংশ্লিষ্ট হয়ে পরে। তৎকালীন আলোড়ন সৃষ্টিকারী গ্রন্থ আনোয়ারা ও বিষাদ সিন্ধু এই লাইব্রেরি থেকে প্রকাশিত হয়। এছাড়াও এই লাইব্রেরি থেকে কাজী নজরুল ইসলামের 'জুলফিকার', বনগীতি, কাব্য আমপারা', খ্যাতনামা কথা শিল্পী আবু জাফর শামসুদ্দিনের 'পরিত্যক্ত স্বামী' , সৈয়দ আলী আহছানের 'নজরুল ইসলাম', শেখ হাবিবুর রহমানের 'বাঁশরী', 'নিয়ামত' প্রভৃতি বই প্রকাশিত হয়। এই লাইব্রেরি থেকে প্রাথমিক ও মাধ্যমিক শ্রেণীর বহু গ্রন্থ প্রকাশিত হয়। শুধু তাই নয় অনেক নতুন লেখকদের লেখা গ্রন্থও এখান থেকে প্রকাশিত হয়। মখদুমী লাইব্রেরীর কার্যক্রম তৎকালীন মুছলিম সমাজে সাহিত্য সৃষ্টি ও সাহিত্যের প্রসারের ক্ষেত্রে একটি দ্রুত ও মৌলিক পরিবর্তন আনতে সমর্থ হয়েছিল।

সঠিক অনুচ্ছেদ শিরোনাম কোনটি?
titleA. জন্ম
titleB. পরিবার
titleC. মখদুমী লাইব্রেরী
titleD. শিক্ষা
উত্তর: titleC
স্বামী বিবেকানন্দ বিশ্বাস করতেন, পৃথিবীতে যদি কোনো দেশকে পুণ্যভূমি বলতে হয়, যদি কোনো দেশে মানবিকতা, পবিত্রতা, শান্তি সর্বোচ্চ স্থান নেয় এবং সর্বোপরি কোনো দেশ যদি আধ্যাত্মিক ধারণায় পূর্ণ থাকে, তবে সেই দেশটি হল ভারত। তার মতে, ভারতীয়রা প্রচুর অর্থ উপার্জন করলেও অর্থকেই জীবনের লক্ষ্য মনে করে না।

বিবেকানন্দের মতে, ইচ্ছা ও তার সংহতিই হল শক্তি। তিনি বলেন, ইংরেজরা ভারতীয়দের থেকে সংখ্যায় অনেক কম হয়েও ভারত শাসন করছে। এর মনস্তাত্ত্বিক ব্যাখ্যা করতে গিয়ে বলেছেন, ইংরেজদের সম্মিলিত ইচ্ছাশক্তিকেই এর কারণ বলেছেন। তাই বিবেকানন্দ বলেছেন, ভারতের ভবিষ্যৎ উজ্জ্বল করতে হলে, সংগঠন, শক্তিসঞ্চয় ও ইচ্ছাশক্তির সমন্বয়ের উপর জোর দিতে হবে।

সঠিক অনুচ্ছেদ শিরোনাম কোনটি?
titleA. শিক্ষা
titleB. মানব মন
titleC. ধর্ম
titleD. ভারত
উত্তর: titleD
নওয়াব বাড়ীর বেশ কয়েকটি ভবন বগুড়া শহরে আছে। তন্মেধ্যে যে দ্বিতল ভবনে নওয়াব পরিবার থাকতেন, তাই এখন নওয়াব বাড়ি বলে পরিচিত। তবে এ ভবনের আশেপাশে একতালা ভবনও আছে দু-একটি। ছোট বড় মিলিয়ে মোট ভবন তিনটি। দ্বিতল ভবন একটি এবং একতালা ভবন দুইটি। দ্বিতল ভবনে ৮টি কক্ষ ৯টি দরজা। একই ভবনের নিচ তালায় ১৬টি কক্ষের ১৩ টি দরজা আছে। কারুভবনের ৪ টি কক্ষে ১১ টি দরজা আছে। এছাড়া অধ:স্তন কর্মচারীর জন্য ব্যবহৃত ৮টি ভবনেরও ৯ টি দরজা আছে। নওয়াব বাড়ীর গেট তিনটি। প্রথম গেট খোলা। দ্বিতীয় গেট লোহার তৈরী। তৃতীয় গেট কাঠের তৈরী। প্রধান গেটের উপর একটি ঘণ্টা ঝুলানো আছে। আরো আছে একটি সার্চ লাইট। গেটের দেওয়ালে নানা ধরনের কারুকাজ করা। বিশাল উঠোনজুড়ে ছোট বড় গাছ আছে ৭১ টি। যা বাসভবনের ছায়াদান সহ সৌন্দর্য বৃদ্ধি করেছ। সমুদয় বাসভবনের জন্য ব্যবহৃকত জমির পরিমাণ ১১ একর। কোন কোন সূত্রে ৭.৫০ বলেও উল্লেখ পাওয়া যায়।
সঠিক অনুচ্ছেদ শিরোনাম কোনটি?
titleA. স্থাপনা সমূহ
titleB. কার্যক্রম
titleC. অবস্থান
titleD. ইতিহাস
উত্তর: titleA
মুহম্মদ আবদুল হাই তার জন্মস্থল মরিচা গ্রামের কাছেই অবস্থিত বর্ধনপুর জুনিয়র মাদ্রাসায় লেখাপড়া শুরু করেন এবং ১৯৩২ সালে কৃতিত্বের সাথে মাদ্রাসা সমাপ্ত রাজশাহী হাই মাদ্রাসায় ভর্তি হন। রাজশাহীতে তিনি বড় ভাই আবদুল আজিজের কাছে থাকতেন। ১৯৩৬ সালে উচ্চ মাদ্রাসা প্রবেশিকা পরীক্ষায় প্রথম বিভাগে পঞ্চম স্থান অধিকার করেন এবং ঢাকা ইসলামিক ইন্টারমিডিয়েট কলেজে ভর্তি হন। ১৯৩৮ সালে ইন্টারমিডিয়েট পরীক্ষা দেন এবং প্রথম বিভাগে ষষ্ঠ স্থান লাভ করেন। আবদুল হাই ডক্টর মুহম্মদ শহীদুল্লাহর প্রেরণায় ১৯৩৮ সালে ঢাকা বিশ্ববিদ্যালয়ের বাংলা বিভাগে প্রথম বর্ষ অনার্স শ্রেণিতে ভর্তি হন। ১৯৪১ সালে বিএ অনার্স পরীক্ষায় প্রথম শ্রেণিতে দ্বিতীয় এবং ১৯৪২ সালে এমএ পরীক্ষায় প্রথম শ্রেণিতে প্রথম হন। তিনিই ঢাকা বিশ্ববিদ্যালয়ের প্রথম মুসলিম ছাত্র, যিনি বিএ ও এমএ উভয় পরীক্ষায় প্রথম শ্রেণিতে উত্তীর্ণ হয়েছিলেন। ১৯৩৬ সালের ২৮ শে ডিসেম্বর ছাত্রাবস্থাতেই ১৭ বছর বয়সে মরিচা গ্রামের আনিসা বেগমের সাথে তার বিয়ে হয়। তাদের ঘরে তিনটি ছেলে ও পাঁচটি মেয়ে হয়।

সঠিক অনুচ্ছেদ শিরোনাম কোনটি?
titleA. সম্মাননা
titleB. মৃত্যু
titleC. শিক্ষাজীবন
titleD. জন্ম ও পরিবার
উত্তর: titleC